Ivar Trygve Krohn

Ivar Trygve Krohn (1883–1960) var en norsk tannlege. Han var sønn av Antonie Marie Owren og redaktør Johan Fredrik Krohn.  Krohn hadde norsk og amerikansk (Chicago College of Dental Surgery) tannlegeutdanning. Han studerte behandling av soldater med skader i kjeve og munnhule i Tyskland under første verdenskrig.  Han var president i Den norske tannlegeforening 1925–1927,  og redaktør av foreningens tidsskrift 1920–1923.  Han var lærer ved Statens tannlegeinstitutt fra 1921, professor 1932–1953 og rektor ved Tannlegehøyskolen 1945–1953. 

Han var medlem av Hønefoss bystyre 1914–1923, og vararepresentant (Høyre) til Stortinget 1922–1924. Han var æresmedlem i den svenske, danske og finske tannlegeforeningen. Han ble ridder av 1. klasse av St. Olavs orden i 1952 og kommandør av den svenske Vasaordenen.  Dagfin Werenskiold malte i 1953 et portrett av Krohn; det tilhører Universitetet i Oslo.

Krohn ble født 12. januar 1883 og døde 30. april 1960 i Oslo. Han var gift med Ellen Christie.

 Referanser 

Kategori:Norske tannleger
Kategori:Norske professorer i odontologi
Kategori:Rektorer ved universiteter og høyskoler i Norge
Kategori:Lokalpolitikere i Hønefoss
Kategori:Vararepresentanter til Stortinget
Kategori:Høyre-politikere i Buskerud
Kategori:Riddere av 1. klasse av St. Olavs Orden
Kategori:Vasaordenen
Kategori:Personer fra Ringerike kommune